Aria

"'...ฉันอยากปกป้องเอาไว้ให้ได้ค่ะ ทั้งชีวิตนี้ และคนผู้นี้ ดังนั้นกรุณาอย่าออมมือนะคะ...'"

Aria ;(อาเรีย, ดาบดื่มเลือด) ปรากฏตัวครั้งแรกใน Lixariz 3 (The witch return) เธอคือหนึ่งในศาสตราธาตุสถิต 'ดาบธาตุสถิตแห่งน้ำ' ศาสตราวุธผู้เคยปกป้องราชวงศ์ด้วยความภาคภูมิ และนำชัยในสงครามมานักต่อนัก

Appearance
อาเรียมีผมสีขาวถักเปียไขว้ไว้ด้านหลัง ดวงตาเป็นสีฟ้าสว่าง ผิวซีดและผอมเพรียว  เธอมักอยู่ในชุดเดรสและสวมเกราะเบา

ในร่างดาบเธอมีรูปลักษณ์เป็นเรเปียร์สีขาว ด้ามจับสีเงินล้อมด้วยอัญมณะสีฟ้าเม็ดใหญ่ ปลอกดาบของเธอแกะสลักลายน้ำและดอกไม้

Personality
ช่วงที่อาเรียเป็นดาบในครอบครองของพระราชธิดาแห่งวีเรเรนเซียเธอพูดน้อยและเย็นชา เธอแทบไม่คุยกับใครคนอื่นนอกจากผู้เป็นนายของเธอ  ท่าทีของอาเรียนั้นดูสงบนิ่งและทะนงตัว  คำพูดมีชั้นเชิงราวกับชนชั้นสูง  และนั่นทำให้บรรยากาศรอบๆตัวเธอเต็มไปด้วยความเย็นเยือกและอึดอัด  ทว่าเมื่ออยู่ต่อหน้าเจ้าหญิงท่าทีเหล่านั้นจะอ่อนลง  อาเรียสนิทกับเจ้าหญิงเนลเซียอย่างมาก  แต่เธอก็ยังวางตัวสงบนิ่งอยู่เหมือนเดิมไม่เปลี่ยนแปลง เธอรับใช้องค์หญิงลำดับที่ 1 แห่งวีเรเรนเซียด้วยความภักดีและภาคภูมิตลอดมาในฐานะดาบประจำพระองค์เพียงเล่มเดียว

จนกระทั่งหลังจากที่เธอถูกลักพาตัวไปและกลายเป็นทาสของอาณาจักรอัลลูเช่ ความเย็นชาของอาเรียก็เปลี่ยนเป็นความยะโสโอหัง  เธอใช้ชีวิตอยู่ในฐานะทาสของอัลลูเช่ด้วยความไม่เต็มใจแต่ด้วยพันธะสัญญาเธอก็ยอมช่วยเหลืออัลลูเช่และดยุคเวลดิเมียร์ในสงครามสีแดงอย่างเลี่ยงไม่ได้

เธอยึดมั่นในคำสัญญาอย่างมาก และจริงจังกับคำพูดที่ได้พูดออกไปแล้ว  อาจจะด้วยสาเหตุนี้ทำให้เธอได้รับความสนใจจากดยุคเวลดิเมียร์มากกว่าดาบเล่มอื่น  แต่เพราะความยึดมั่นและความทะนงตัวของเธอ  ทำให้การที่เธอถูกหลอกใช้ให้สังหารราชวงศ์กลายเป็นความอัปยศที่อภัยไม่ได้อย่างถึงที่สุดสำหรับอาเรีย

Personal Background
อาเรียถูกตีขึ้นและนำมามอบให้กับพระราชธิดาลำดับที่ 1 แห่งวีเรเรนเซียในวันพระราชสมภพของพระองค์ เธอได้ให้คำสาบานว่าจะรับใช้และเป็นกำลังเคียงคู่กับเจ้าหญิงเนลเซียนับตั้งแต่วันนั้น  ตลอดหลายปีในฐานะดาบประจำพระองค์อาเรียได้แสดงให้เห็นถึงศักยภาพและทักษะอันเฉียบคมซึ่งเข้ากันได้ดีกับความสามารถของเจ้าหญิง  ทั้งสองเคียงคู่กันในฐานะเพื่อนและสหายร่วมรบที่ไม่อาจหาใครมาทดแทน  เอาชนะศัตรูมานักต่อนักจนชุ่มโชกไปด้วยเลือด และนั่นคือที่มาของสมญานาม 'ดาบดื่มเลือด' ของอาเรีย

ทว่าวันหนึ่งมีเหตุจราจลเกิดขึ้นในพระราชวัง ในความชุลมุนนั้นอาเรียถูกแยกออกจากเจ้าหญิงและถูกพวกกบฎลักพาตัวออกมา  เธอถูกส่งตัวกลายมาเป็นทาสของอาณาจักรอัลลูเช่  และได้รับเจ้านายคนใหม่ของเธอก็คือ 'ดยุค เวลดิเมียร์' ผู้เป็นมือหนึ่งในกองอัศวินชั้นสูงของอัลลูเช่  เขาใช้งานเธอได้ไม่เต็มที่เท่าเจ้าหญิงเนลเซียแต่ก็นับว่าอยู่ในระดับสูงทีเดียว  นั่นอาจจะเป็นเพราะอาเรียไม่ได้ยอมรับตัวเขาโดยสมบูรณ์  แม้ไม่อยากช่วยเหลือแต่อาเรียก็ถูกบังคับให้เข้าร่วมในสงครามสีแดงในฐานะดาบประจำกายของดยุค   อีกทั้งในสงครามนั้นเธอยังเป็นผู้สังหาร 'ลูคาริอัส' อัศวินผู้ครอบครองดาบธาตุสถิตแห่งลม  เหตุการณ์ในครั้งนั้นทำให้เวสต้าเคียดแค้นอาเรียเป็นอย่างมาก

หลังจากสงครามสีแดงสิ้นสุดลงอาเรียก็ถูกมอบตัวให้อาณาจักรเอลโดรนิก้าเพื่อเป็นสัญลักษณ์ของคำมั่นสัญญาทางสันติภาพ แต่แผนที่แท้จริงของเอลโดรนิก้าคือการได้ใกล้ชิดกับอาณาจักรวีเรเรนเซียซึ่งเป็นพันธมิตรของอัลลูเช่  คืนหนึ่งที่อาเรียได้เดินทางไปยังชายแดนของวีเรเรนเซียกับขณะต้อนรับซึ่งมีจุดหมายคือพิธีลงนามสัญญายุติสงครามเธอได้ถูกหลอกใช้เพื่อสังหารคนในราชวงศ์วีเรเรนเซียและทำให้เอลโดรนิก้าขึ้นยึดอำนาจในวีเรเรนเซียในที่สุด  ความอัปยศที่ไม่สามารถรักษาคำสัญญาที่เธอมีต่อราชวงศ์เอาไว้ได้ทำให้อาเรียตัดสินใจหักดาบตัวเองทิ้งเพื่อชดใช้ให้กับความน่าสมเพชของตัวเอง

Important role
อาเรียเป็นดาบประจำกายของเจ้าหญิงเนลเซียแห่งวีเรเรนเซีย เธอต่อสู้ในสนามรบเคียงข้างเจ้าหญิงเรื่อยมาก่อนจะถูกลักพาตัวไปยังอัลลูเช่  เธอคือผู้สังหาร ลูคาริอัส  เอมเพไทน์  อัศวินผู้ครอบครองดาบธาตุสถิตแห่งลม  อีกทั้งยังถูกใช้เป็นเครื่องมือในการสังหารราชวงศ์วีเรเรนเซียภายใต้แผนการยึดอำนาจของอาณาจักรเอลโดรนิก้าอีกด้วย  ก่อนที่เธอจะปลิดชีวิตตัวเองด้วยความอัปยศหลังโศกนาฎกรรมนั้น

Skills

 * Magia - ศาตร์การเปลี่ยนร่างเป็นดาบของศตราธาตุสถิต โดยมีรายละเอียดแตกต่างกัน "ผืนน้ำจงกลืนกิน ความเป็นจริงจงปรากฎ  ณ ดินแดนแห่งความหวัง...จงสำแดงคมดาบแห่งการพิพากษา"
 * Katara - เวทย์เฉพาะตัวของศตราธาตุสถิต มีความเป็นเอกลักษณ์และแตกต่างกันอย่างมาก ความแข็งแกร่งของเวทย์จะขึ้นอยู่กับความสามารถของดาบและผู้ใช้

Trivia

 * ชื่อของอาเรียมาจาก "ท่วงทำนอง" (Aria - อิตาลี) และมีความหมายว่า 'สมบัติ' หรือ 'ชนชั้นสูง' (Aria - แอลเบเนีย)